Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A Vám- és Pénzügyõrségrõl szóló 2004. évi XIX. törvény 38. § (2) és (3) bekezdései alapján a Vám- és Pénzügyõrség két
Paragraph Index: 607

A Vám- és Pénzügyõrségrõl szóló 2004. évi XIX. törvény 38. § (2) és (3) bekezdései alapján a Vám- és Pénzügyõrség két évig kezelheti azon személyek adatait, akiket eljárásuk során igazoltattak, vagy csomagjaikat átvizsgálták, még abban az esetben is, ha semmi kifogásolnivalót, illetve törvénybe ütközõt nem találtak az intézkedés során. Ez eltér a Rendõrség – illetve az ugyancsak az Rtv. alapján eljáró Határõrség – gyakorlatától: míg e két szerv az igazoltatást csak célhoz kötötten végezheti, és az igazoltatást követõen adatkezelésnek is csak törvényben meghatározott esetben van helye, a Vám- és Pénzügyõrség minden igazoltatást követõen adatkezelést végez. Az adatvédelmi biztos aránytalannak tartotta a három szerv adatkezelésében megjelenõ, indokolatlan különbséget, ezért felkérte a pénzügyminisztert, hogy kezdeményezze a vonatkozó jogszabály módosítását. Miután a pénzügyminiszter nem értett egyet ezzel az állásponttal a biztos az igazságügy-miniszterhez fordult. Egy másik ügyben a biztos a vámazonosító számmal kapcsolatos adatkezelést vizsgálta. Egy panaszos kifogásolta, hogy vállalkozói tevékenységének megszûnése ellenére a Vám- és Pénzügyõrség továbbra is kezelte adatait, és azt egy vizsgálat során fel is használta. Az adatkezelés a vonatkozó törvényi rendelkezések alapján jogszerû volt, a vámazonosító szám kiadásához használt adatlapon azonban több olyan adat is szerepelt, amelyek kezelésére a Vám- és Pénzügyõrségnek nincs törvényi felhatalmazása. A biztos állásfoglalása nyomán a Vám- és Pénzügyõrség Országos Parancsnoka intézkedett az adatlap módosításáról. (1809/A/2004) Állami adóhatóság Az állami adóhatóság eljárását kifogásoló panaszok száma csökkent. Erre az évre inkább a jogi szabályozás változása nyomta rá a bélyegét, ugyanis az adótörvények szokásos évenkénti változásán túl jelentõsen átalakult az adózással kapcsolatos adatszolgáltatási és nyilvántartási rendszer. Bevezetésre került az egyéni adó- és járulékrendszer, az adózók havi adatszolgáltatási kötelezettsége, a feketemunka visszaszorítása céljából tágult az adóhatóság (továbbá az építési hatóság, a munkaügyi ellenõrzés szerve) által kezelhetõ adatok köre, továbbá új adónemet vezettek be (luxusadó). Mindez az adatkezelés és a vonatkozó szabályok változásával járt. A jogszabály-módosítások tervezeteit áttekintve a biztos jelezte fenntartásait, észrevételeit, melyeket részben figyelembe vett az elõterjesztõ. Interneten elterjedt a hír, miszerint az adóazonosító jel alapján egy bizonyos algoritmussal kiszámolható a születési dátum. Ez a tény kissé meglepte az embereket és valamiféle veszélyt éreztek emögött, ugyanis sokan továbbították az adatvédelmi biztosnak a számításhoz használt excel-file-t, vizsgálatot kérve. Mindenki tájékoztatást kapott arról, hogy az adóazonosító jel képzési szabályait a személyazonosító jel helyébe lépõ azonosítási módokról és az azonosító

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes